pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.ชวนประชาชนเร่งกำจัดแหล่งลูกน้ำยุงลายในบ้าน
วันพฤหัสบดีที่ 14 มีนาคม 2562
สธ.ชวนประชาชนเร่งกําจัดแหล่งลูกน้ํายุงลายในบ้าน
กระทรวงสาธารณสุข ชวนประชาชนเร่งกําจัดแหล่งลูกน้ํายุงลายในบ้านก่อนเข้าหน้าฝน หลังจากสํารวจค่าดัชนีลูกน้ํายุงลายทั้ง 2 รอบพบว่า บ้านเป็นแหล่งลูกน้ํายุงลายหรือแหล่งโรค สูงกว่าวัด โรงเรียน และโรงพยาบาล
กระทรวงสาธารณสุข ชวนประชาชนเร่งกําจัดแหล่งลูกน้ํายุงลายในบ้านก่อนเข้าหน้าฝน หลังจากสํารวจค่าดัชนีลูกน้ํายุงลายทั้ง 2 รอบพบว่า บ้านเป็นแหล่งลูกน้ํายุงลายหรือแหล่งโรค สูงกว่าวัด โรงเรียน และโรงพยาบาล
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์กรณีการคาดการณ์โรคไข้เลือดออกของสํานักระบาดวิทยา กรมควบคุมโรค คาดหากไม่มีมาตรการควบคุมโรคที่เข้มแข็ง อาจเกิดการระบาดคล้ายในปี 2556 ว่า กระทรวงสาธารณสุข ได้ร่วมกับชุมชนจัดทําโครงการจิตอาสาทําลายแหล่งเพาะพันธุ์ยุงลาย ตั้งแต่เดือนมกราคม 2562 และสํารวจค่าดัชนีลูกน้ํายุงลาย ทั้ง 2 ครั้งพบว่า บ้านมีค่าดัชนีลูกน้ํายุงลายสูงกว่าวัด โรงเรียน และโรงพยาบาล ซึ่งทําให้โอกาสเกิดการระบาดสูงเนื่องจากยุงลายอยู่ในบ้าน จึงขอให้ประชาชนช่วยกันสํารวจภาชนะใส่น้ําภายในบ้านของตนเองตั้งแต่ก่อนเข้าหน้าฝน ล้างภาชนะที่เก็บน้ําใช้ และขัดไข่ยุงลายที่เกาะด้านในของภาชนะ ลักษณะเป็นจุดเล็ก ๆ สีดํา และอยู่ได้นานถึง 1 ปี เนื่องจากเมื่อฝนตก มีน้ําขัง ไข่ยุงจะเปลี่ยนเป็นลูกน้ํายุงลายภายใน 1-2 วัน และเป็นยุงลายใน 7 วัน เมื่อไปกัดคนอาจทําให้เป็นไข้เลือดออกได้ ซึ่งจุดที่พบลูกน้ําส่วนใหญ่จะเป็นอ่างซีเมนต์ที่เก็บน้ําไว้ใช้ในห้องน้ํา จานรองกระถางต้นไม้ ภาชนะที่รองน้ําทิ้งด้านหลังตู้เย็น และยางรถยนต์
“ในปีนี้ พบผู้เสียชีวิตจากโรคไข้เลือดออกเป็นผู้ใหญ่ ที่มีปัจจัยเสี่ยงคล้ายกับปีที่ผ่านมา คือมีโรคเรื้อรังประจําตัว ภาวะน้ําหนักตัวเกินหรืออ้วน และซื้อยากินเองหรือไปรักษาที่คลินิกหลายแห่ง มีผลให้การวินิจฉัยโรคและได้รับการรักษาล่าช้า จึงขอแนะนําประชาชนหากเป็นไข้สูงลอย ไม่ไอ ไม่มีน้ํามูก กินยาลดไข้พาราเซตามอลแล้วอาการไม่ดีขึ้นภายใน 2 วัน ขอให้รีบพบแพทย์ ไม่ซื้อยาลดไข้กลุ่มเอนเสดเช่น ไอบูโพรเฟน หรือแอสไพรินกินเอง” นายแพทย์สุขุมกล่าว
ทั้งนี้ การทําลายแหล่งเพาะพันธุ์ยุงลาย ด้วยมาตรการ 3 เก็บ 3 โรค คือเก็บบ้านให้ปลอดโปร่งไม่ให้ยุงลายเกาะพักเก็บขยะเศษภาชนะไม่ให้เป็นแหล่งเพาะพันธุ์ของยุงลายและเก็บน้ําปิดให้มิดชิดหรือเปลี่ยนถ่ายน้ําทุกสัปดาห์ไม่ให้ยุงลายวางไข่ซึ่งป้องกันได้3 โรค คือ ไข้เลือดออก โรคติดเชื้อไวรัสซิกา และโรคไข้ปวดข้อยุงลายสําหรับยางรถยนต์เก่าให้เก็บไว้ในที่มีหลังคา หรือนํามาซ้อนกันและคลุมไว้ไม่ให้มีน้ําขัง จานรองกระถางต้นไม้ โรยทรายรองไว้เพื่อซับน้ําไม่ให้มีน้ําขัง ส่วนอ่างซีเมนต์ที่ใช้เก็บน้ําในห้องน้ําใส่ทรายกําจัดลูกน้ํา ซึ่งสามารถซื้อได้ตามร้านขายยาทั่วไป หรือขอรับที่สถานบริการสาธารณสุขใกล้บ้าน
******************************************** 14 มีนาคม 2562
รัฐบาลไทย-ข่าวทำเนียบรัฐบาล-การประชุมบูรณาการ งานด้านการศึกษา ศาสนา และศิลปวัฒนธรรม
วันจันทร์ที่ 5 กุมภาพันธ์ 2561
การประชุมบูรณาการ งานด้านการศึกษา ศาสนา และศิลปวัฒนธรรม
การประชุมบูรณาการ งานด้านการศึกษา ศาสนา และศิลปวัฒนธรรม
พล.อ.สุรเชษฐ์ ชัยวงค์ หัวหน้าพิเศษของรัฐบาล เป็นประธานการประชุมบูรณาการ งานด้านการศึกษา ศาสนา และศิลปวัฒนธรรม ณ ห้องประชุม กองพลทหารราบที่ 15 ค่ายสมเด็จพระสุริโยทัย ตําบลบ่อทอง อําเภอหนองจิก จังหวัดปัตตานี ผู้เข้าร่วมประชุมประกอบด้วย ผู้แทนจากกระทรวงวัฒนธรรม, กระทรวงการท่องเที่ยวและกีฬา, ตํารวจภูธรภาค 9 และส่วนราชการที่เกี่ยวข้อง เมื่อ 2 ก.พ. 61 โดยมีประเด็นที่สําคัญดังนี้
1.การชี้แจงบทบาทหน้าที่ของผู้แทนพิเศษของรัฐบาล กลุ่มภารกิจงานที่ 4 งานการศึกษา ศาสนา และศิลปวัฒนธรรม ในการขับเคลื่อนการแก้ไขปัญหาจังหวัดชายแดนภาคใต้ พร้อมนําเสนอผลการปฏิบัติงานในห้วงที่ผ่านมาของผู้แทนพิเศษของรัฐบาล และโครงการที่สําคัญ อาทิเช่น โครงการโรงเรียนประชารัฐจังหวัดชายแดนภาคใต้, โครงการอาชีวศึกษาประชารัฐจังหวัดชายแดนภาคใต้ และโครงการสานฝันการกีฬาสู่ระบบการศึกษาจังหวัดชายแดนภาคใต้
2.การชี้แจงแผนงาน/โครงการที่สําคัญของกระทรวงวัฒนธรรม และกระทรวงการท่องเที่ยวและกีฬา
3.หารือการบูรณาการงานด้านการศึกษา ศาสนา และศิลปวัฒนธรรม การท่องเที่ยวและการกีฬา
4.หารือข้อเสนอการพัฒนาแผนเพิ่มเติมระหว่าง งบประมาณปี พ.ศ.2561 เรื่องการส่งเสริมการท่องเที่ยง การกีฬาและวัฒนธรรม
รัฐบาลไทย-ข่าวทำเนียบรัฐบาล-อนุทิน ชู “บุรีรัมย์โมเดล” ต้นแบบวิสาหกิจชุมชนปลูก-ผลิตกัญชาเพื่อการแพทย์แห่งแรกของประเทศ
วันจันทร์ที่ 16 กันยายน 2562
อนุทิน ชู “บุรีรัมย์โมเดล” ต้นแบบวิสาหกิจชุมชนปลูก-ผลิตกัญชาเพื่อการแพทย์แห่งแรกของประเทศ
รองนายกรัฐมนตรีและรัฐมนตรีว่าการกระทรวงสาธารณสุข ชื่นชม “บุรีรัมย์ โมเดล” ให้เป็นต้นแบบการปลูกกัญชาร่วมกับวิสาหกิจชุมชนในพื้นที่ เก็บผลผลิตส่งโรงพยาบาลคูเมือง ผลิตยาทั้งแพทย์แผนไทยและแผนปัจจุบันกระจายสู่โรงพยาบาลในเขตนครชัยบุรินทร์
อนุทิน ชู “บุรีรัมย์โมเดล” ต้นแบบวิสาหกิจชุมชนปลูก-ผลิตกัญชาเพื่อการแพทย์แห่งแรกของประเทศ
รองนายกรัฐมนตรีและรัฐมนตรีว่าการกระทรวงสาธารณสุข ชื่นชม “บุรีรัมย์ โมเดล” ให้เป็นต้นแบบการปลูกกัญชาร่วมกับวิสาหกิจชุมชนในพื้นที่ เก็บผลผลิตส่งโรงพยาบาลคูเมือง ผลิตยาทั้งแพทย์แผนไทยและแผนปัจจุบันกระจายสู่โรงพยาบาลในเขตนครชัยบุรินทร์
วันนี้ (16 กันยายน 2562) ที่อุทยานไม้ดอกเพลาเพลิน จ.บุรีรัมย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข นายแพทย์ณรงค์ สายวงศ์ ผู้ตรวจราชการกระทรวงสาธารณสุข เขตสุขภาพที่ 9 เยี่ยมชมการเตรียมความพร้อมสู่ “บุรีรัมย์โมเดล” ในการปลูกและผลิตน้ํามันกัญชาเพื่อนําไปใช้ทางการแพทย์ และโรงพยาบาลคูเมืองบุรีรัมย์ “Khumuang Hospital Medical Cannabis” และให้สัมภาษณ์ว่า นโยบายที่กระทรวงสาธารณสุขได้เร่งรัดดําเนินการเป็นอันดับแรกๆ คือ การขับเคลื่อนการนํากัญชามาใช้ประโยชน์ทางการแพทย์ โดยเขตสุขภาพที่ 9 (นครชัยบุรินทร์) ได้แก่ จังหวัดนครราชสีมา ชัยภูมิ บุรีรัมย์ สุรินทร์ ได้ดําเนินการตามนโยบาย โดยให้บุรีรัมย์เป็นจังหวัดหลักร่วมกับวิสาหกิจศูนย์กลางการพัฒนาสมุนไพร เพ-ลาเพลิน เพื่อชุมชน โดยรับเมล็ดพันธุ์กัญชาจากโรงพยาบาลเจ้าพระยาอภัยภูเบศร และเก็บผลผลิตที่ได้ส่งให้กับโรงพยาบาลคูเมืองนําไปผลิตเป็นยากัญชา ทั้งในรูปแบบยาแผนไทยและแผนปัจจุบันกระจายสู่โรงพยาบาลภายในเขตสุขภาพ “Khumuang Hospital Medical Cannabis” ซึ่งได้สร้างเป็นต้นแบบบุรีรัมย์โมเดล ปลูกและผลิตยากัญชาและส่งต่อความรู้ด้านการปลูกสู่วิสาหกิจชุมชนอื่นๆ ร่วมมือกับโรงพยาบาลในเขตสุขภาพที่ 9
นายอนุทินกล่าวต่อว่า วิสาหกิจศูนย์กลางการพัฒนาสมุนไพร เพ-ลาเพลิน เพื่อชุมชน เป็นวิสาหกิจชุมชนที่มีความพร้อมทั้งด้านสถานที่ ระบบการปลูก ระบบการรักษาความปลอดภัย โดยได้เริ่ม ปลูกกัญชาล็อตแรกไปเมื่อวันที่ 22 สิงหาคม 2562 ในระบบปิดที่มีการควบคุมระบบความชื้น อุณหภูมิ การให้น้ํา และการควบคุมศัตรูพืช การดําเนินงานครั้งนี้เกิดจากร่วมมือของสํานักงานคณะกรรมการอาหารและยา (อย.)​ สํานักงานสาธารณสุขจังหวัดบุรีรัมย์ โรงพยาบาลเจ้าพระยาอภัยภูเบศร มหาวิทยาลัยรังสิต โรงพยาบาลคูเมือง และวิสาหกิจศูนย์กลางการพัฒนาสมุนไพร เพ-ลาเพลิน เพื่อชุมชน ที่จะร่วมกันปลูกและผลิตน้ํามันกัญชาเพื่อนําไปใช้ทางการแพทย์ให้เกิดเป็นรูปธรรม
ทั้งนี้ จังหวัดบุรีรัมย์มีนโยบายเรื่องการนํากัญชามาใช้ประโยชน์ทางการแพทย์ และได้จัดงานพันธุ์บุรีรัมย์ เพื่อเผยแพร่ความรู้ความเข้าใจทางวิชาการแก่ประชาชนที่มีความจําเป็นต้องใช้กัญชาเพื่อรักษาทางการแพทย์อย่างถูกต้องตามกฎหมาย รวมถึงมีผู้จดแจ้งครอบครองกัญชาในระหว่างวันที่ 19-21 เมษายน 2562 มากที่สุดในประเทศ คือ 1,411 ราย คิดเป็นร้อยละ 29.89 ของผู้ที่จดแจ้งทั้งหมด
****************************** 16 กันยายน 2562
รัฐบาลไทย-ข่าวทำเนียบรัฐบาล-อนุทินเปิดคลินิกกัญชาทางการแพทย์ รพ.แม่สอด เน้นรักษา 5 กลุ่มโรค
วันพุธที่ 30 ตุลาคม 2562
อนุทินเปิดคลินิกกัญชาทางการแพทย์ รพ.แม่สอด เน้นรักษา 5 กลุ่มโรค
รองนายกฯและรมว.สธ. เปิดคลินิกกัญชาทางการแพทย์ รพ.แม่สอด เป็น 1 ใน 32 รพ.ที่เปิดให้บริการในระยะที่ 2 เน้นรักษาใน 5 กลุ่มโรค คือ ลมชักดื้อยา คลื่นไส้อาเจียนจากเคมีบําบัด ภาวะปวดประสาท ภาวะกล้ามเนื้อหดเกร็ง ปลอกประสาทอักเสบ และผู้ป่วยระยะประคับประคอง
รองนายกรัฐมนตรีและรัฐมนตรีว่าการกระทรวงสาธารณสุข เปิดคลินิกกัญชาทางการแพทย์ โรงพยาบาลแม่สอด โดยเป็น 1 ใน 32 โรงพยาบาลที่เปิดให้บริการในระยะที่ 2 เน้นรักษาใน 5 กลุ่มโรค คือ ลมชักดื้อยา คลื่นไส้อาเจียนจากเคมีบําบัด ภาวะปวดประสาท ภาวะกล้ามเนื้อหดเกร็ง ปลอกประสาทอักเสบ/เสื่อมแข็ง และผู้ป่วยระยะประคับประคอง มะเร็งระยะสุดท้าย
วันนี้ (30 ตุลาคม2562) ที่ จ.ตาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยผู้บริหารกระทรวงสาธารณสุข เยี่ยมให้กําลังใจเจ้าหน้าที่ เปิดคลินิกกัญชาทางการแพทย์โรงพยาบาลแม่สอด และให้สัมภาษณ์ว่า คลินิกกัญชาทางการแพทย์ที่โรงพยาบาลแม่สอดแห่งนี้ เป็น 1 ใน 32 โรงพยาบาลที่ได้เปิดบริการเพิ่มในระยะที่ 2 เพื่อให้ผู้ป่วยที่มีความจําเป็นต้องใช้กัญชา เข้าถึงกัญชาเพื่อการรักษาอย่างเสมอภาคและเท่าเทียมกัน จากแพทย์ผู้เชี่ยวชาญที่ผ่านการฝึกอบรม ด้วยระบบการบริหารจัดการที่มีมาตรฐานและความปลอดภัยสูง โดยได้รับสารสกัดน้ํามันกัญชาจากโรงพยาบาลอภัยภูเบศรแล้ว 200 ขวด การเปิดคลินิกกัญชาทางการแพทย์ จะเป็นประโยชน์กับผู้ป่วยที่จําเป็นต้องใช้สารสกัดจากกัญชารักษาโรคภายใต้การดูแลของแพทย์ เภสัชกร พยาบาลที่ผ่านการอบรม และเป็นการเก็บข้อมูลผลการรักษาเพื่อนํามาวิเคราะห์วิจัย พัฒนายกระดับการใช้สารสกัดกัญชาทางการแพทย์ ซึ่งจะเป็นนวตกรรมที่เกิดประโยชน์กับวงการแพทย์ต่อไป
สําหรับคลินิกกัญชาทางการแพทย์ โรงพยาบาลแม่สอด เปิดบริการรักษาผู้ป่วยใน 5 กลุ่มโรคหลัก คือ โรคลมชักดื้อยา คลื่นไส้อาเจียนจากเคมีบําบัด อาการปวดที่เกิดจากความผิดปกติของระบบประสาท ภาวะกล้ามเนื้อหดเกร็ง ปลอกประสาทอักเสบ/เสื่อมแข็ง และผู้ป่วยระยะประคับประคอง มะเร็งระยะสุดท้าย ภายใต้การดูแลบุคลากรที่ผ่านการอบรมคือ แพทย์ 1 คน เภสัชกร 3 คน พยาบาลวิชาชีพ 3 คน และแพทย์แผนไทย 2 คน เปิดให้บริการทุกวันพฤหัส สัปดาห์ที่ 1 และ 3 ของเดือน เวลา 8.30 - 12.00 น. คาดว่าจะให้บริการประชาชนได้วันละ 30 ราย โดยมีอายุรแพทย์ประสาทวิทยา จิตแพทย์ แพทย์เวชศาสตร์ฉุกเฉิน แพทย์นิติเวชและห้องปฏิบัติการทางการแพทย์ ร่วมให้การดูแลและให้คําปรึกษา
ทั้งนี้ จังหวัดตากเป็น 1 ในจังหวัดพื้นที่ระเบียงเศรษฐกิจพิเศษภาคตะวันตก ซึ่งกระทรวงสาธารณสุขได้มีแผนพัฒนาระบบบริการสุขภาพ เพื่อรองรับความเจริญเติบโตทางเศรษฐกิจและการเคลื่อนย้ายประชากรของแรงงานต่างชาติ รวมทั้งโรคติดต่อตามแนวชายแดน ซึ่งโรงพยาบาลแม่สอดเป็นโรงพยาบาลแม่ข่ายรับส่งต่อผู้ป่วยจากสถานพยาบาลภาครัฐและองค์กรเอกชนเพื่อสาธารณประโยชน์ (Non-government Organizations : NGO) ในพื้นที่ชายแดน รวมทั้งรับส่งต่อผู้ป่วยจากโรงพยาบาลเมียวดีที่มีความประสงค์จะมารักษาต่อ โดยการพัฒนาศักยภาพเครือข่ายชายแดน การจัดบริการเชิงรุกอย่างเป็นมิตรในโรงพยาบาลชุมชน และข้ามประเทศ การพัฒนาระบบข้อมูลสาธารณสุขต่างชาติ และการพัฒนาความร่วมมือกับภาครัฐและเอกชนภายในและนอกประเทศ
************************************** 30 ตุลาคม 2562
รัฐบาลไทย-ข่าวทำเนียบรัฐบาล-แนวทางการป้องกันโควิด-19 สำหรับชุมชนท่องเที่ยว
วันอังคารที่ 16 มิถุนายน 2563
แนวทางการป้องกันโควิด-19 สําหรับชุมชนท่องเที่ยว
มีแนวทางปฏิบัติอย่างไรบ้างนะ
รัฐบาลไทย-ข่าวทำเนียบรัฐบาล-บีโอไอรับมอบหน้ากากอนามัย N95
วันพุธที่ 29 เมษายน 2563
บีโอไอรับมอบหน้ากากอนามัย N95
บีโอไอรับมอบหน้ากากอนามัย N95
บีโอไอรับมอบหน้ากากอนามัย N95
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) (ที่ 4 จากขวา) รับมอบหน้ากากอนามัย N95 จํานวน 15,000 ชิ้น จากนายเท็ตสึ ชิโอซากิ ประธานภาคพื้นเอเชียตะวันออกเฉียงใต้ และผู้บริหาร กลุ่มบริษัท มินีแบมิตซูมิ ประเทศไทย (กลาง) เพื่อส่งมอบต่อให้แก่บุคลากรทางการแพทย์ในโรงพยาบาลต่าง ๆ นําไปใช้ประโยชน์ในช่วงวิกฤตโควิด-19 ต่อไป
รัฐบาลไทย-ข่าวทำเนียบรัฐบาล-Telenor Group ยืนยันพร้อมสนับสนุนไทยแลนด์ 4.0 ของรัฐบาล มุ่งสู่การเป็น Digital hub ของไทย
วันศุกร์ที่ 26 พฤษภาคม 2560
Telenor Group ยืนยันพร้อมสนับสนุนไทยแลนด์ 4.0 ของรัฐบาล มุ่งสู่การเป็น Digital hub ของไทย
Telenor Group ยืนยันพร้อมสนับสนุนไทยแลนด์ 4.0 ของรัฐบาล มุ่งสู่การเป็น Digital hub ของไทย
วันนี้ (25 พ.ค. 2560 ) เวลา 09.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายซิคเว่ เบรกเก้ (Mr. Sigve Brekke) ประธานและผู้บริหารระดับสูงของบริษัท Telenor Group เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญของการสนทนา ดังนี้
นายกรัฐมนตรีกล่าวขอบคุณที่กลุ่มบริษัท Telenor Group ลงทุนในไทยอย่างต่อเนื่อง และมีบทบาทในการพัฒนาบริการโทรคมนาคมและการสื่อสารดิจิทัลของไทย รวมทั้งยินดีที่ DTAC กับกระทรวงดิจิทัลเพื่อเศรษฐกิจและสังคม (ดศ.) ได้จัดทําบันทึกข้อตกลงความร่วมมือร่วมกัน ซึ่งแสดงให้เห็นถึงความก้าวหน้าในความร่วมมือระหว่างกัน ซึ่งรัฐบาลให้ความสําคัญอย่างยิ่งต่อ “การปฎิรูป” โดยมีเป้าหมายสําคัญคือการยกระดับประเทศสู่ไทยแลนด์ 4.0 ด้วยความเชื่อมั่นว่าเทคโนโลยีดิจิทัลสามารถตอบปัญหาความท้าทายที่ประเทศกําลังเผชิญเพื่อเพิ่มโอกาสในการพัฒนาทางเศรษฐกิจและสังคม ให้ประเทศก้าวข้ามกับดักรายได้ปานกลาง ซึ่งไทยอยู่ระหว่างการพัฒนาโครงสร้างพื้นฐานด้านดิจิทัล ทั้งการให้บริการอินเทอร์เน็ตความเร็วสูงให้ครอบคลุมทุกตําบลและในพื้นที่ห่างไกล และการเพิ่มประสิทธิภาพโครงข่ายอินเทอร์เน็ตระหว่างประเทศ เพื่อเปิดเส้นทางเชื่อมต่อไปยังภูมิภาคต่างๆ ทั่วโลก เพื่อมุ่งสู่การเป็น Digital Hub ของไทย
นายกรัฐมนตรียังได้กล่าวย้ําว่า รัฐบาลดําเนินการทุกอย่างด้วยความโปร่งใส เป็นธรรม และตรวจสอบได้ บนพื้นฐานของผลประโยชน์ร่วมกัน ทั้งยังเห็นว่าประสบการณ์ด้านดิจิทัลของกลุ่มบริษัทฯ โดยเฉพาะอย่างยิ่งในด้านความปลอดภัยทางไซเบอร์ (cyber security) และ startup จะเป็นประโยชน์และมีส่วนช่วยสนับสนุนให้ไทยกลายเป็น Digital Hub ได้โดยเร็ว นอกจากนี้ นายกรัฐมนตรียังได้กล่าวเชิญกลุ่มบริษัทฯให้เข้ามามีส่วนร่วมในโครงการ Digital Park Thailand ตามนโยบายโครงการระเบียงเศรษฐกิจภาคตะวันออก (EEC) อีกด้วย
โอกาสนี้ นายเบรกเก้ ประธานกลุ่มบริษัทฯ ได้กล่าวแสดงความประทับใจในโอกาสเข้าเยี่ยมคารวะนายกรัฐมนตรี โดยกลุ่มบริษัทฯยินดีแบ่งปันประสบการณ์และความรู้ในสาขาที่เชี่ยวชาญ พร้อมกล่าวชื่นชมและยืนยันว่า กลุ่มบริษัทฯ พร้อมที่จะเข้ามามีส่วนร่วมในนโยบายไทยแลนด์ 4.0 ของรัฐบาล โดยกลุ่มบริษัทฯถือว่าประเทศไทยเป็นหุ้นส่วนในระยะยาว (Long term partner)
*******************************
รัฐบาลไทย-ข่าวทำเนียบรัฐบาล-แรงงาน ร่วมมือ กลาโหม สนับสนุนฐานข้อมูลกำลังคนเพื่อการฝึกทางทหาร
วันพฤหัสบดีที่ 24 พฤษภาคม 2561
แรงงาน ร่วมมือ กลาโหม สนับสนุนฐานข้อมูลกําลังคนเพื่อการฝึกทางทหาร
วันนี้ (24 พ.ค.61) นางเพชรรัตน์ สินอวย รองปลัดกระทรวงแรงงาน ให้การต้อนรับ พลตรี เพิ่มศักดิ์ รอบจังหวัด รองเจ้ากรมการสรรพกําลังกลาโหม และคณะ ตรวจเยี่ยมการฝึกปัญหาที่บังคับการ (Command Post Exercise : CPX) การฝึกการระดมสรรพกําลังเพื่อการทหาร
วันนี้ (24 พ.ค.61) นางเพชรรัตน์ สินอวย รองปลัดกระทรวงแรงงาน ให้การต้อนรับ พลตรีเพิ่มศักดิ์ รอบจังหวัด รองเจ้ากรมการสรรพกําลังกลาโหม และคณะ ตรวจเยี่ยมการฝึกปัญหาที่บังคับการ (Command Post Exercise : CPX) การฝึกการระดมสรรพกําลังเพื่อการทหาร ประจําปี ๒๕๖๑ ณ ห้องประชุมกองยุทธศาสตร์และแผนงาน ชั้น 13 อาคารกระทรวงแรงงาน
นางเพชรรัตน์ สินอวย รองปลัดกระทรวงแรงงาน กล่าวว่า การจัดตั้งศูนย์ปฏิบัติการ ด้านกําลังคน กระทรวงแรงงานมีความพร้อมในด้านการสนับสนุนกําลังคน เนื่องจากมีฐานข้อมูลเกี่ยวกับกําลังคนในระบบต่างๆ เช่น ศูนย์ข้อมูลแรงงานแห่งชาติ ระบบการฝึกอบรมของส่วนราชการ ระบบทะเบียนรายชื่อวิทยากรทะเบียนรายชื่อเจ้าหน้าที่ความปลอดภัย อาชีวอนามัย และสภาพแวดล้อมในการทํางาน และทะเบียนลูกจ้างในสถานประกอบกิจการ เป็นต้น
สําหรับการฝึกปัญหาที่บังคับการฯ ซึ่งได้ดําเนินการระหว่างวันที่ ๒๒ – ๒๔ พฤษภาคม ๒๕๖๑ กระทรวงแรงงานได้เชิญส่วนราชการที่เกี่ยวข้อง ได้แก่ ผู้แทนจากสถาบันเทคโนโลยีนิวเคลียร์แห่งชาติ สํานักงานปรมาณูเพื่อสันติ กระทรวงวิทยาศาสตร์ สํานักงานพิสูจน์หลักฐานตํารวจ สํานักงานตํารวจแห่งชาติ เป็นต้น รวมทั้งมอบหมายเจ้าหน้าที่หน่วยงานในสังกัดกระทรวงแรงานเข้าร่วมการฝึกอีกด้วย ทั้งนี้ กระทรวงแรงงาน
ได้จัดทําแผนเตรียมความพร้อมกําลังคน พ.ศ. ๒๕๖๐ – ๒๕๖๑ เรียบร้อยแล้ว เพื่อจะจะได้ดําเนินการขับเคลื่อนตามแผนในระยะต่อไป
----------------------------
กองเผยแพร่และประชาสัมพันธ์
๒๓ พฤษภาคม ๒๕๖๑
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-“พาณิชย์” สรุปผลการจับกุมสินค้าอุปโภคบริโภคและเวชภัณฑ์ เผยจับผู้กระทำความผิดจำหน่ายหน้ากากอนามัยแพงเกินจริงได้อีก 2 ราย เป็นการจำหน่ายผ่านแอปพลิเคชันไลน์ 1 ราย [กระทรวงพาณิชย์]
วันอังคารที่ 7 เมษายน 2563
“พาณิชย์” สรุปผลการจับกุมสินค้าอุปโภคบริโภคและเวชภัณฑ์ เผยจับผู้กระทําความผิดจําหน่ายหน้ากากอนามัยแพงเกินจริงได้อีก 2 ราย เป็นการจําหน่ายผ่านแอปพลิเคชันไลน์ 1 ราย [กระทรวงพาณิชย์]
และร้านค้าทั่วไป 1 ร้าน มียอดรวมจับกุมทั้งสิ้น 267 ราย ส่วนไข่ไก่ไม่พบผู้กระทําผิด หลังสถานการณ์เข้าสู่ภาวะปกติแล้ว (ประจําวันที่ 7 เมษายน 2563)
นางลลิดา จิวะนันทประวัติ รองโฆษกกระทรวงพาณิชย์ เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ของกระทรวงพาณิชย์ว่า เมื่อวันที่ 6 เม.ย. 2563 ที่ผ่านมา กระทรวงพาณิชย์ ได้ร่วมกับหน่วยงานที่เกี่ยวข้องดําเนินการจับกุมผู้กระทําความผิดตามพ.ร.บ.ว่าด้วยราคาสินค้าและบริการ พ.ศ. 2542 โดยสามารถจับกุมผู้กระทําความผิดกรณีหน้ากากอนามัยและเจลแอลกอฮอล์ได้อีก 2 ราย แบ่งเป็นกรุงเทพฯ 1 ราย เป็นการจับกุมผู้จําหน่ายสินค้าทางแอปพลิเคชันไลน์ 1 ราย ในเขตประเวศ กรุงเทพฯ จําหน่ายหน้ากากอนามัย กล่องละ 50 ชิ้น ราคากล่องละ 750 บาท เฉลี่ยชิ้นละ 15 บาท โดยเป็นสินค้านําเข้าจากจีน มีปริมาณ 5,500 ชิ้น และไม่ได้แจ้งปริมาณ ราคาจําหน่ายต่อคณะกรรมการกลางว่าด้วยราคาสินค้าและบริการ (กกร.) จึงได้แจ้งข้อหาตาม มาตรา 25 (5) ไม่แจ้งราคาต้นทุนการซื้อขาย และสต๊อก และข้อหาตามมาตรา 29 ค้ากําไรเกินควร
ส่วนในต่างจังหวัดจับกุมได้ 1 ราย เป็นการกระทําความผิดจําหน่ายหน้ากากอนามัยแพงเกินราคาสมควร (มาตรา 29) ที่อําเภอโนนสัง จังหวัดหนองบัวลําภู โดยทําการล่อซื้อจับกุมร้านค้า พบจําหน่ายในราคากล่องละ 750 บาท เฉลี่ยชิ้นละ 15 ได้แจ้งข้อหาตามมาตรา 29 ค้ากําไรเกินควร ทําให้สถิติการจับกุมผู้กระทําความผิดกรณีหน้ากากอนามัย เจลแอลกอฮอล์และแอลกอฮอล์ เพิ่มขึ้นเป็น 267 ราย แยกเป็นกรุงเทพฯ 132 ราย และต่างจังหวัด 135 ราย
สําหรับโทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ. 2542 ข้อหาขายเกินราคาควบคุม มาตรา 25 (1) และมาตรา 25 (5) ไม่แจ้งต้นทุนซื้อ ขาย สต๊อก มีโทษจําคุกไม่เกิน 5 ปี ปรับ ไม่เกิน 1 แสนบาท หรือทั้งจําทั้งปรับ ข้อหาไม่ปิดป้ายแสดงราคาขาย มาตรา 28 มีอัตราโทษปรับไม่เกิน 1 หมื่นบาท ข้อหาขายแพงเกินสมควร (มาตรา 29) มีอัตราโทษจําคุก ไม่เกิน 7 ปี ปรับไม่เกิน 1.4 แสนบาท หรือทั้งจําทั้งปรับ
ทางด้านการจับกุมผู้กระทําความผิดจําหน่ายไข่ไก่เกินราคาทั่วประเทศ ณ วันที่ 6 เม.ย. 2563 ไม่พบผู้กระทําความผิดเพิ่ม ทําให้มียอดรวมการจับกุมทั่วประเทศอยู่ที่ 26 รายคงเดิม เพราะขณะนี้ สถานการณ์ได้กลับเข้าสู่ภาวะปกติ ทั้งการผลิต การกระจายไข่ไก่ และการจําหน่าย
“หากประชาชนพบเห็นการกักตุนสินค้าหรือค้ากําไรเกินควร ขอให้ร้องเรียนได้ที่สายด่วนกรมการค้าภายใน 1569 และในต่างจังหวัดร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด จะมีการเข้าไปตรวจสอบและดําเนินการตามกฎหมายกับผู้กระทําความผิดทันที”นางลลิดากล่าว
รัฐบาลไทย-ข่าวทำเนียบรัฐบาล-นายกรัฐมนตรีเผยพระสงฆ์กระทำความผิดเป็นเรื่องของบุคคล ไม่เกี่ยวกับศาสนา
วันอังคารที่ 5 มิถุนายน 2561
นายกรัฐมนตรีเผยพระสงฆ์กระทําความผิดเป็นเรื่องของบุคคล ไม่เกี่ยวกับศาสนา
นายกรัฐมนตรีเผยพระสงฆ์กระทําความผิดเป็นเรื่องของบุคคล ไม่เกี่ยวกับศาสนา
วันนี้ (5 มิถุนายน 2561) เวลา 14.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีแนวทางแก้ไขปัญหาวิกฤตพระสงฆ์ว่า คําสอนของพระพุทธเจ้า ไม่สามารถบิดเบือนได้ และสามารถพิสูจน์ได้ ซึ่งจะผิดจะถูกเป็นการกระทําของบุคคล ไม่ใช่เรื่องของศาสนา ขอให้แยกแยะให้ถูกต้อง ทั้งพุทธศาสนิกชน และพระสงฆ์ต้องยอมรับนับถือกติกาซึ่งกันและกัน ส่วนกรณีที่เกิดขึ้นเกี่ยวกับพระสงฆ์เป็นเรื่องกระบวนการยุติธรรม เพราะมีการร้องเรียนขึ้นมา รัฐบาลจะต้องพิสูจน์เพื่อหาความจริงตามกระบวนการ โดยให้สิทธิทุกคนพิสูจน์ตัวเอง ส่วนเรื่องคดีความนั้น เป็นความร่วมมือของสํานักพระพุทธศาสนา มหาเถรสมาคม และเจ้าหน้าที่ตํารวจร่วมมือกันดําเนินคดีตามกระบวนการกฎหมาย
สําหรับการที่ตัวเองได้มีการขอโทษก่อนหน้านี้นั้น ไม่ใช่เป็นเพราะบุคคล แต่เป็นเพราะแต่งสงฆ์ และเคารพผ้าเหลือง ซึ่งการดําเนินการต่าง ๆ ต้องให้เหมาะสม พร้อมขอความร่วมมือสื่อมวลชนอย่าไปตีข่าวให้คึกโครม เหมือนเป็นการรังแกพระ ทําให้ไม่ได้ตัวบุคคลที่กระทําความผิดกลับมารับโทษได้ เพราะไปขอลี้ภัยอยู่ต่างประเทศ
----------------------------------------------------
รัฐบาลไทย-ข่าวทำเนียบรัฐบาล-รวอ.ให้รองผู้ว่ากรุงเวียนนา สาธารณรัฐออสเตรีย ร่วมหารือด้านการพัฒนาเมืองอัจฉริยะ
วันพฤหัสบดีที่ 29 มีนาคม 2561
รวอ.ให้รองผู้ว่ากรุงเวียนนา สาธารณรัฐออสเตรีย ร่วมหารือด้านการพัฒนาเมืองอัจฉริยะ
รัฐมนตรีว่าการกระทรวงอุตสาหกรรม ให้รองผู้ว่ากรุงเวียนนา สาธารณรัฐออสเตรีย ร่วมหารือด้านการพัฒนาเมืองอัจฉริยะ  ณ ห้องรับรอง 1 ชั้น 2 กระทรวงอุตสาหกรรม
วันนี้ (29 มีนาคม 2561) นายอุตตม สาวนายน รัฐมนตรีว่าการกระทรวงอุตสาหกรรม ให้นายทรงศัก สายเชื้อ เอกอัครราชทูต ณ กรุงเวียนนา นํา นาง Maria Vassilakou รองผู้ว่ากรุงเวียนนา สาธารณรัฐออสเตรีย และคณะ เข้าพบ เพื่อหารือด้านการพัฒนาเมืองอัจฉริยะและติดตามประเด็นที่หารือกัน ในช่วงที่ท่านรัฐมนตรีเดินทางไปเยือนกรุงเวียนนาเมื่อวันที่ 27 พฤศจิกายน 2560 ณ ห้องรับรอง 1 ชั้น 2 กระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงมหาดไทยจัดตั้งกลุ่มยุทธศาสตร์การพัฒนาภาค สนับสนุนการทำงานภาคและบูรณาการการจัดทำแผนในทุกระดับ
วันศุกร์ที่ 15 ธันวาคม 2560
กระทรวงมหาดไทยจัดตั้งกลุ่มยุทธศาสตร์การพัฒนาภาค สนับสนุนการทํางานภาคและบูรณาการการจัดทําแผนในทุกระดับ
กระทรวงมหาดไทยจัดตั้งกลุ่มยุทธศาสตร์การพัฒนาภาค สนับสนุนการทํางานภาคและบูรณาการการจัดทําแผนในทุกระดับ
วันนี้ (15 ธ.ค.60) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า สืบเนื่องจากคณะรัฐมนตรีได้มีมติเมื่อวันที่ 24 ตุลาคม 2560 ประกอบกับประกาศคณะกรรมการนโยบายการบริหารงานจังหวัดและกลุ่มจังหวัดแบบบูรณาการ เรื่อง การจัดตั้งกลุ่มจังหวัดและกําหนดจังหวัดที่เป็นศูนย์ปฏิบัติการของกลุ่มจังหวัด (ฉบับที่ 3) โดยจัดตั้งกลุ่มจังหวัด จํานวน 18 กลุ่มจังหวัด 6 ภาค และกําหนดจังหวัดที่เป็นศูนย์ปฏิบัติการของกลุ่มจังหวัด
ดังนั้น เพื่อให้การขับเคลื่อนยุทธศาสตร์การพัฒนาภาค การพัฒนาพื้นที่ของรัฐบาล และแผนพัฒนาเศรษฐกิจและสังคมแห่งชาติ เป็นไปด้วยความเรียบร้อย เกิดประสิทธิภาพ นายฉัตรชัย พรหมเลิศ ปลัดกระทรวงมหาดไทย ได้ลงนามคําสั่งสํานักงานปลัดกระทรวงมหาดไทย ที่ 1658/2560 ลงวันที่ 28 พฤศจิกายน 2560 จัดตั้งกลุ่มยุทธศาสตร์การพัฒนาภาค สํานักงานปลัดกระทรวงมหาดไทย โดยแบ่งเป็นจํานวน 6 กลุ่ม ได้แก่ 1) กลุ่มยุทธศาสตร์การพัฒนาภาคกลาง 2) กลุ่มยุทธศาสตร์การพัฒนาภาคใต้ 3) กลุ่มยุทธศาสตร์การพัฒนาภาคใต้ชายแดน 4) กลุ่มยุทธศาสตร์การพัฒนาภาคตะวันออก 5) กลุ่มยุทธศาสตร์การพัฒนาภาคตะวันออกเฉียงเหนือ และ 6) กลุ่มยุทธศาสตร์การพัฒนาภาคเหนือ มีอํานาจหน้าที่ 1. ประสานและบูรณาการการทํางานของภาคร่วมกับหน่วยงานกลางและคณะกรรมการหรือคณะทํางานที่เกี่ยวข้อง รวมทั้งส่วนราชการ กระทรวง กรม และส่วนราชการหรือภาคส่วนที่เกี่ยวข้องกับการพัฒนาในระดับพื้นที่ การรับฟังความคิดเห็นในระดับพื้นที่ เพื่อเชื่อมโยงบูรณาการและประสานการจัดทําแผนในทุกระดับ ทั้งยุทธศาสตร์การพัฒนาประเทศ แผนพัฒนาเศรษฐกิจและสังคมแห่งชาติ นโยบายสําคัญของรัฐบาล แผนพัฒนาภาค แผนพัฒนาจังหวัด/กลุ่มจังหวัด แผนพัฒนาอําเภอ แผนพัฒนาตําบล แผนพัฒนาชุมชน หมู่บ้าน และแผนพัฒนาองค์กรปกครองส่วนท้องถิ่น ในลักษณะ One Plan 2. ส่งเสริมและสนับสนุนการจัดทําและบริหารแผนพัฒนากลุ่มจังหวัด และแผนพัฒนาจังหวัดให้เป็นไปอย่างมีประสิทธิภาพ 3. ศึกษา วิเคราะห์ สังเคราะห์ เพื่อจัดทําระบบข้อมูลศักยภาพการพัฒนาภาค 4. ติดตามและประเมินผลการดําเนินงานตามแผนพัฒนาภาค และ 5. จัดทําข้อเสนอแนะเพื่อนําไปสู่การพัฒนากระบวนการจัดทําแผนพัฒนาภาค
รองปลัดกระทรวงมหาดไทย กล่าวเพิ่มเติมว่า การจัดตั้งกลุ่มยุทธศาสตร์การพัฒนาภาค สํานักงานปลัดกระทรวงมหาดไทยดังกล่าว จะเป็นกลไกในการบูรณาการการทํางานของหน่วยงานต่างๆ ทั้งในส่วนกลางและในระดับพื้นที่ เพื่อเชื่อมโยงการจัดทําแผนในระดับต่างๆ ให้เกิดประสิทธิภาพตอบสนองต่อการพัฒนาประเทศอย่างมั่งคง มั่งคั่ง ยั่งยืนต่อไป.
ครั้งที่ 193/2560
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-ที่ปรึกษา รมช.สธ. ย้ำโครงการเที่ยวปันสุข อสม. โปร่งใส
วันศุกร์ที่ 24 กรกฎาคม 2563
ที่ปรึกษา รมช.สธ. ย้ําโครงการเที่ยวปันสุข อสม. โปร่งใส
ที่ปรึกษา รมช.สธ. ย้ําโครงการเที่ยวปันสุข อสม. โปร่งใส
ที่ปรึกษารัฐมนตรีช่วยว่าการกระทรวงสาธารณสุข ย้ําโครงการเที่ยวปันสุขแพ็คเกจกําลังใจใช้บริการบริษัทนําเที่ยวของคนไทยที่ได้มาตรฐาน ที่ได้รับผลกระทบจากสถานการณ์โรคโควิด 19 ฟื้นเศรษฐกิจประเทศ ให้เจ้าหน้าที่โรงพยาบาลส่งเสริมสุขภาพตําบลอํานวยความสะดวกอาสาสมัครสาธารณสุขประจําหมู่บ้านลงทะเบียนเที่ยวด้วยกันเปิดวิสัยทัศน์ใหม่ๆ พัฒนางานเพื่อดูแลประชาชน
วันนี้ (24 กรกฎาคม 2563) ที่กระทรวงสาธารณสุข จ.นนทบุรี นายธนิตพล ไชยนันทน์ที่ปรึกษารัฐมนตรีช่วยว่าการกระทรวงสาธารณสุข ให้สัมภาษณ์ว่า ได้รับมอบหมายจากดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้ช่วยดูแลโครงการเที่ยวปันสุขแพ็คเกจกําลังใจ ที่รัฐบาลจัดทําขึ้นเป็นขวัญกําลังใจให้กับอาสาสมัครสาธารณสุขประจําหมู่บ้าน (อสม.) อาสาสมัครสาธารณสุขกรุงเทพมหานคร (อสส.) และเจ้าหน้าที่โรงพยาบาลส่งเสริมสุขภาพตําบล (รพ.สต.) ที่ได้ร่วมทํางานเชิงรุกป้องกันควบคุมโรคโควิด 19 ในช่วงที่ผ่านมา เพื่อเป็นการกระตุ้นเศรษฐกิจในภาคธุรกิจการท่องเที่ยวที่ได้รับผลกระทบ
สิ่งที่ต้องการจากโครงการเที่ยวปันสุข ฯ คือให้ อสม.ได้ท่องเที่ยวอย่างมีคุณภาพ ได้เปิดวิสัยทัศน์ใหม่ ๆ ได้พักในโรงแรมได้มาตรฐาน สะอาด มีมาตรการป้องกันโรคที่ดี นําสิ่งที่ได้พบเห็นจากการท่องเที่ยวมาพัฒนาเพิ่มศักยภาพการทํางานให้ดียิ่งขึ้น ฝากเจ้าหน้าที่สาธารณสุข ช่วยอํานวยความสะดวก อสม.ในการลงทะเบียนไปเที่ยวด้วยกัน และเลือกบริษัททัวร์ที่มีมาตรฐาน เป็นผู้ประกอบการไทยที่ได้รับผลกระทบจากสถานการณ์โควิด 19 ที่ผ่านมา พิจารณารายการท่องเที่ยวที่เป็นการทัศนศึกษาตามที่ อสม.สนใจ เน้นให้ดําเนินการด้วยความโปร่งใส ช่วยกันสอดส่องไม่ให้มีการเรียกรับหัวคิวเกิดการทุจริตในโครงการนี้ โดยกรมสนับสนุนบริการสุขภาพจะมีกระบวนการติดตามตรวจสอบและประเมินผลโครงการ
“โครงการนี้ รัฐบาลต้องการตอบแทน อสม. และช่วยเหลือผู้ประกอบการไทยที่ประสบปัญหาวิกฤตโควิด 19 ก่อน ซึ่งจะขอความร่วมมือให้กระทรวงการท่องเที่ยว การท่องเที่ยวแห่งประเทศไทย สภาอุตสาหกรรมท่องเที่ยวแห่งประเทศไทย ช่วยพิจารณาคัดเลือกตรวจสอบบริษัททัวร์ที่ได้มาตรฐานและได้รับผลกระทบเข้าร่วมโครงการ” นายธนิตพลกล่าว
************************************** 24 กรกฎาคม 2563